### Beslutningstema

Godkendelse af kassekredit jf. Brøns Kraftvarmeværks vedtægter § 9 stk 5.

### Sagsfremstilling

Skærbæk Sparekasse har bevilget Brøns Kraftvarmeværk en kreditramme på 600.000 kr. I forbindelse med sagsbehandlingen har banken anmodet om, at Tønder Kommunalbestyrelse godkender dette jf. § 9 stk 5 i vedtægterne for Brøns Kraftvarmeværk.

Der er ikke tale om nogen garantistillelse fra Kommunens side. Der er alene tale om en godkendelse af en kreditramme, som kræves godkendt i forhold til Værkets vedtægter. Baggrunden for at have en beskeden kreditramme skal søges i reglerne om, at forsyningsselskaber skal hvile i sig selv og ikke må spare op. Da udgifter typisk ikke afholdes helt i samme takt som indtægterne, er det nødvendigt med en beskeden kreditramme.

### Fagchefen for Økonomi og Løn indstiller,

at det godkendes, at Brøns Kraftsvarmeværk etablerer en kreditramme på 600.000 kr., og

at indstillingen videresendes til Kommunalbestyrelsen.

Beslutning fra Økonomiudvalget, 20. januar 2022, pkt. 4:

Indstillingen anbefales.

### Beslutning

Indstillingen godkendt.